CELEX: 32011R0189
Language: fi
Date: 2011-02-25 00:00:00
Title: Komission asetus (EU) N:o 189/2011, annettu 25 päivänä helmikuuta 2011 , tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden VII ja IX muuttamisesta  ETA:n kannalta merkityksellinen teksti

26.2.2011   
            
            
               FI
            
            
               Euroopan unionin virallinen lehti
            
            
               L 53/56
            
         KOMISSION ASETUS (EU) N:o 189/2011,
   annettu 25 päivänä helmikuuta 2011,
   tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden VII ja IX muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 23 artiklan ensimmäisen kohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Sitä sovelletaan sekä elävien eläinten että eläinperäisten tuotteiden tuotantoon ja markkinoille saattamiseen sekä tietyissä erityistapauksissa niiden vientiin.
            
         
               (2)
            
            
               Asetuksen (EY) N:o 999/2001 liitteessä VII olevassa A luvussa vahvistetaan hävittämistoimenpiteet, jotka on toteutettava lampaiden ja vuohien TSE:n toteamisen jälkeen. Jos lampaassa tai vuohessa todetaan muu TSE kuin naudan spongiforminen enkefalopatia (BSE), hävittämistoimenpiteisiin kuuluu joko kaikkien tilan eläinten lopettaminen ja hävittäminen täydellisesti tai tilan scrapielle geneettisesti alttiiden lampaiden lopettaminen ja hävittäminen täydellisesti ja tilan kaikkien vuohien lopettaminen ja hävittäminen täydellisesti sikäli kuin vuohissa ei ole osoitettu geneettistä resistenssiä scrapielle.
            
         
               (3)
            
            
               Asetuksen (EY) N:o 999/2001 liitteessä VII olevassa A luvussa säädetään myös, että jäsenvaltiot voivat tietyin edellytyksin päättää lykätä eläinten hävittämistä enintään viidellä vuodella. Kun on kyse maidontuotantoa varten pidetyistä lampaista tai vuohista, jos maito on tarkoitus saattaa markkinoille, eläinten lopettamista ja hävittämistä voidaan kuitenkin lykätä vain enintään 18 kuukaudella. Asetuksessa (EY) N:o 999/2001 ei määritellä kyseisen 18 kuukauden lykkäysjakson alkamispäivää. Unionin lainsäädännön oikeusvarmuuden kannalta on aiheellista muuttaa kyseisen asetuksen liitettä VII siten, että kyseinen lykkäysjakso alkaa indeksitapauksen toteamispäivästä.
            
         
               (4)
            
            
               Lisäksi heinäkuussa 2010 alustavat tulokset tieteellisestä tutkimuksesta (2), jonka Kyproksen viranomaiset toteuttivat Euroopan unionin TSE-vertailulaboratorion valvonnassa, osoittivat, että vuohilla saattaa olla geneettinen resistenssi scrapielle. Kyseisen tutkimuksen lopullisia tuloksia ei kuitenkaan odoteta saatavan ennen vuoden 2012 jälkipuoliskoa.
            
         
               (5)
            
            
               Jos kyseinen tutkimus vahvistaa scrapie-resistenssin olemassaolon, voidaan katsoa aiheelliseksi muuttaa tammikuusta 2013 alkaen asetusta (EY) N:o 999/2001 siten, että scrapielle resistenttejä vuohia koskee poikkeus kyseisen asetuksen liitteessä VII olevassa A luvussa vahvistetuista lopettamista ja täydellistä hävittämistä koskevista vaatimuksista. Jotta vältettäisiin sellaisten vuohien tarpeeton lopettaminen ja täydellinen hävittäminen, joita voidaan pitää scrapielle resistentteinä lähitulevaisuudessa, tiloilla, joilla eläimiä pidetään maidontuotantoa varten maidon saattamiseksi markkinoille, on aiheellista pidentää kyseisten eläinten lopettamiseen ja täydelliseen hävittämiseen annettavaa lykkäysaikaa ajanjaksoksi, joka päättyy 31 päivänä joulukuuta 2012, jos indeksitapaus todettiin ennen 1 päivää heinäkuuta 2011.
            
         
               (6)
            
            
               Asetuksen (EY) N:o 999/2001 liitteessä IX vahvistetaan elävien eläinten, alkioiden ja munasolujen sekä eläinperäisten tuotteiden unioniin tuontia koskevat säännöt. Kyseisen liitteen C luvussa vahvistetaan nauta-, lammas- tai vuohieläimistä saatujen tuotteiden ja erityisesti gelatiinin tuontia koskevat säännöt.
            
         
               (7)
            
            
               Asetuksen (EY) N:o 999/200116 artiklan mukaan terveiden märehtijöiden vuodista ja nahoista saatuun gelatiiniin ei sovelleta kyseisen asetuksen tiettyjen säännösten mukaisia markkinoille saattamista koskevia rajoituksia. Sen vuoksi terveiden märehtijöiden vuodista ja nahoista saadun gelatiinin unioniin tuontiin ei myöskään tulisi soveltaa kyseisiä rajoituksia.
            
         
               (8)
            
            
               Asetuksen (EY) N:o 999/2001 liitteessä IX olevassa D luvussa vahvistetaan nauta-, lammas- tai vuohieläimistä saatujen sivutuotteiden ja jalostettujen tuotteiden tuontia koskevat säännöt.
            
         
               (9)
            
            
               Tietyt eläimistä saatavat sivutuotteet ja niistä johdetut tuotteet, sellaisina kuin ne määritellään muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) 21 päivänä lokakuuta 2009 annetussa Euroopan parlamentin ja neuvoston asetuksessa (EY) N:o 1069/2009 (3), eivät aiheuta riskiä TSE:n siirtymisestä ihmisiin tai eläimiin. Sen vuoksi asetuksen (EY) N:o 999/2001 liitteessä IX olevassa D luvussa vahvistettuja terveystodistusta koskevia vaatimuksia ei pitäisi soveltaa kyseisten tuotteiden tuontiin.
            
         
               (10)
            
            
               Sen vuoksi asetuksen (EY) N:o 999/2001 liitteitä VII ja IX olisi muutettava.
            
         
               (11)
            
            
               Asetusta (EY) N:o 1069/2009 sovelletaan 4 päivästä maaliskuuta 2011. Unionin lainsäädännön selkeyden ja johdonmukaisuuden vuoksi tällä asetuksella asetuksen (EY) N:o 999/2001 liitteessä IX olevaan D lukuun tehtyjä muutoksia olisi myös sovellettava kyseisestä päivästä alkaen.
            
         
               (12)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 999/2001 liitteet VII ja IX tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tämän asetuksen liitteessä olevan 2 kohdan b alakohtaa sovelletaan 4 päivästä maaliskuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä helmikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 147, 31.5.2001, s. 1.
   
      (2)  http://www.efsa.europa.eu/en/scdocs/scdoc/1371.htm
   
      (3)  EUVL L 300, 14.11.2009, s. 1.
   
      LIITE
      Muutetaan asetuksen (EY) N:o 999/2001 liitteet VII ja IX seuraavasti:
      
                  1)
               
               
                  Muutetaan liitteessä VII oleva A luku seuraavasti:
                  
                              a)
                           
                           
                              korvataan 2.3 kohdan f alakohta seuraavasti:
                              
                                          ”f)
                                       
                                       
                                          jos ARR-alleelia esiintyy tietyssä rodussa tai koko tilalla vain vähän tai ei ollenkaan tai tämän toimenpiteen katsotaan olevan tarpeellinen sisäsiitoksen välttämiseksi, jäsenvaltio voi päättää lykätä enintään viidellä vuodella indeksitapauksen toteamispäivästä 2.3 kohdan b alakohdan i ja ii alakohdassa tarkoitettua eläinten lopettamista ja täydellistä hävittämistä edellyttäen, että tilalla ei ole muita jalostuspässejä kuin niitä, jotka ovat ARR/ARR-genotyyppiä.
                                          Kun on kyse maidontuotantoa varten pidetyistä lammas- ja vuohieläimistä, jos maito on tarkoitus saattaa markkinoille, eläinten lopettamista ja täydellistä hävittämistä voidaan kuitenkin lykätä vain enintään 18 kuukaudella indeksitapauksen toteamispäivästä, paitsi kun on kyse vuohieläimistä, joiden kohdalla lopettamista ja täydellistä hävittämistä voidaan lykätä 31 päivään joulukuuta 2012, jos indeksitapaus todetaan ennen 1 päivää heinäkuuta 2011.”
                                       
                                    
                        
                              b)
                           
                           
                              lisätään 2.4 kohdan jälkeen seuraava kohta:
                              
                                          ”2.5
                                       
                                       
                                          Odotettaessa 2.3 kohdan b alakohdan i ja ii alakohdassa tarkoitettua eläinten lopettamista ja täydellistä hävittämistä, mukaan luettuna eläimet, joiden kohdalla lopettamista ja täydellistä hävittämistä on lykätty siten kuin 2.3 kohdan f alakohdassa säädetään, on tilalla (tiloilla) sovellettava 3.1 kohdan a ja b alakohdassa, 3.2 kohdassa ja 3.3 kohdan a alakohdassa, b alakohdan ensimmäisessä luetelmakohdassa ja d alakohdassa vahvistettuja toimenpiteitä.”
                                       
                                    
                        
            
                  2)
               
               
                  Muutetaan liite IX seuraavasti:
                  
                              a)
                           
                           
                              korvataan C luvun A jakso seuraavasti:
                              ”A   JAKSO
                              
                              
                                 Tuotteet
                              
                              Seuraavassa lueteltuihin nauta-, lammas- ja vuohieläimistä saatuihin tuotteisiin, sellaisina kuin ne ovat määriteltyinä Euroopan parlamentin ja neuvoston asetuksen (EY) N:o 853/2004 (1) liitteessä I olevassa 1.10, 1.13, 1.15, 7.1, 7.5, 7.6, 7.7 ja 7.9 kohdassa, sovelletaan tämän luvun B, C ja D jaksossa säädettyjä edellytyksiä alkuperämaan BSE-riskiluokan perusteella:
                              
                                          —
                                       
                                       
                                          tuore liha,
                                       
                                    
                                          —
                                       
                                       
                                          jauheliha,
                                       
                                    
                                          —
                                       
                                       
                                          raakalihavalmisteet,
                                       
                                    
                                          —
                                       
                                       
                                          lihavalmisteet,
                                       
                                    
                                          —
                                       
                                       
                                          sulatettu eläinrasva,
                                       
                                    
                                          —
                                       
                                       
                                          proteiinijäännös,
                                       
                                    
                                          —
                                       
                                       
                                          muu gelatiini kuin vuodista ja nahoista saatu gelatiini,
                                       
                                    
                                          —
                                       
                                       
                                          käsitellyt suolet.
                                       
                                    
                        
                              b)
                           
                           
                              korvataan D luku seuraavasti:
                              ”D   LUKU
                              
                                 Nauta-, lammas- tai vuohieläimistä saatujen sivutuotteiden ja jalostettujen tuotteiden tuonti
                              
                              
                                 A   JAKSO
                              
                              
                                 Eläimistä saatavat sivutuotteet
                              
                              Tätä lukua sovelletaan seuraaviin eläimistä saataviin sivutuotteisiin ja niistä johdettuihin tuotteisiin, sellaisina kuin ne määritellään Euroopan parlamentin ja neuvoston asetuksen (EY) N:o 1069/2009 (2) 3 artiklan 1 ja 2 alakohdassa, edellyttäen että kyseiset tuotteet ovat peräisin nauta-, lammas- tai vuohieläimistä:
                              
                                          a)
                                       
                                       
                                          luokkaan 2 kuuluvasta aineksesta johdetut sulatetut rasvat, jotka on tarkoitettu käytettäväksi orgaanisina lannoitteina tai maanparannusaineina, sellaisina kuin ne määritellään asetuksen (EY) N:o 1069/2009 3 artiklan 22 alakohdassa, tai niiden lähtöaineet tai välituotteet;
                                       
                                    
                                          b)
                                       
                                       
                                          luut ja luutuotteet, jotka on johdettu luokkaan 2 kuuluvasta aineksesta;
                                       
                                    
                                          c)
                                       
                                       
                                          luokkaan 3 kuuluvasta aineksesta johdetut sulatetut rasvat, jotka on tarkoitettu käytettäväksi orgaanisina lannoitteina tai maanparannusaineina tai rehuna, sellaisina kuin ne määritellään asetuksen (EY) N:o 1069/2009 3 artiklan 22 ja 25 alakohdassa, tai niiden lähtöaineet tai välituotteet;
                                       
                                    
                                          d)
                                       
                                       
                                          lemmikkieläinten ruoka, mukaan luettuna koiran puruluut;
                                       
                                    
                                          e)
                                       
                                       
                                          verituotteet;
                                       
                                    
                                          f)
                                       
                                       
                                          prosessoitu eläinproteiini;
                                       
                                    
                                          g)
                                       
                                       
                                          luut ja luutuotteet, jotka on johdettu luokkaan 3 kuuluvasta aineksesta;
                                       
                                    
                                          h)
                                       
                                       
                                          muista aineksista kuin vuodista ja nahoista saatu gelatiini;
                                       
                                    
                                          i)
                                       
                                       
                                          luokkaan 3 kuuluva aines ja muut kuin c–h alakohdassa tarkoitetut johdetut tuotteet, lukuun ottamatta seuraavia:
                                          
                                                      i)
                                                   
                                                   
                                                      tuoreet vuodat ja nahat, käsitellyt vuodat ja nahat;
                                                   
                                                
                                                      ii)
                                                   
                                                   
                                                      vuodista ja nahoista saatu gelatiini;
                                                   
                                                
                                                      iii)
                                                   
                                                   
                                                      rasvajohdannaiset;
                                                   
                                                
                                                      iv)
                                                   
                                                   
                                                      kollageeni.
                                                   
                                                
                                    
                                 B   JAKSO
                              
                              
                                 Terveystodistusta koskevat vaatimukset
                              
                              Edellä A jaksossa tarkoitettujen naudasta, lampaasta ja vuohesta saatujen sivutuotteiden ja niistä johdettujen tuotteiden tuonti edellyttää terveystodistusta, jota on täydennetty seuraavalla vakuutuksella:
                              
                                          a)
                                       
                                       
                                          eläimestä saatu sivutuote tai johdettu tuote ei sisällä eikä sitä ole johdettu erikseen määritellystä riskiaineksesta tai mekaanisesti erotetusta lihasta, joka on saatu naudan, lampaan tai vuohen luista, ja eläimiä, joista tämä sivutuote tai johdettu tuote on saatu, ei ole teurastettu johtamalla tainnutuksen jälkeen kaasua kallon sisään, lopetettu samalla menetelmällä tai teurastettu vaurioittamalla keskushermostoa pitkänomaisella sauvanmuotoisella kallon sisään pistetyllä välineellä; tai
                                       
                                    
                                          b)
                                       
                                       
                                          eläimistä saatu sivutuote tai johdettu tuote ei sisällä ainesta eikä sitä ole johdettu aineksesta, joka on peräisin muista kuin sellaisista naudoista, lampaista tai vuohista, jotka ovat syntyneet ja jotka on kasvatettu yhtäjaksoisesti ja teurastettu maassa tai alueella, joka on luokiteltu 5 artiklan 2 kohdan mukaisesti tehdyllä päätöksellä maaksi tai alueeksi, jonka BSE-riski on merkityksettömän alhainen.
                                       
                                    Sen lisäksi, mitä edellä a ja b alakohdassa säädetään, A jaksossa tarkoitettuja ja lampaiden tai vuohien maitoa tai maitotuotteita sisältäviä eläimistä saatavia sivutuotteita ja johdettuja tuotteita tuotaessa on esitettävä terveystodistus, jota on täydennetty seuraavalla vakuutuksella:
                              
                                          c)
                                       
                                       
                                          lampaita ja vuohia, joista nämä tuotteet on saatu, on täytynyt pitää jatkuvasti syntymästään lähtien tai kolmen viime vuoden ajan tilalla, jota ei ole TSE-epäilyn vuoksi asetettu virallisen siirtorajoituksen alaiseksi ja joka on kolmen viime vuoden aikana täyttänyt seuraavat vaatimukset:
                                          
                                                      i)
                                                   
                                                   
                                                      se on kuulunut säännöllisten virallisten eläinlääkärintarkastusten piiriin;
                                                   
                                                
                                                      ii)
                                                   
                                                   
                                                      sillä ei ole todettu yhtään klassista scrapie-tapausta, tai klassisen scrapie-tapauksen toteamisen jälkeen
                                                      
                                                                  —
                                                               
                                                               
                                                                  kaikki eläimet, joissa klassinen scrapie todettiin, on lopetettu ja hävitetty, ja
                                                               
                                                            
                                                                  —
                                                               
                                                               
                                                                  kaikki tilalla olleet lampaat ja vuohet on lopetettu ja hävitetty, lukuun ottamatta jalostuspässejä, jotka ovat ARR/ARR-genotyyppiä, ja jalostusuuhia, joilla on vähintään yksi ARR-alleeli mutta ei ainoatakaan VRQ-alleelia;
                                                               
                                                            
                                                
                                                      iii)
                                                   
                                                   
                                                      tilalle on tuotu vain sellaiselta tilalta tulevia lampaita ja vuohia, joka täyttää i ja ii alakohdassa mainitut vaatimukset – lukuun ottamatta lampaita, joiden prioniproteiinin genotyyppi on ARR/ARR;
                                                   
                                                tai
                                       
                                    
                                          d)
                                       
                                       
                                          kun on kyse eläimistä saaduista sivutuotteista tai niistä johdetuista tuotteista, jotka on tarkoitettu komission asetuksen (EY) N:o 546/2006 (3) liitteessä lueteltuun jäsenvaltioon, lampaita ja vuohia, joista nämä tuotteet on saatu, on täytynyt pitää jatkuvasti syntymästään lähtien tai seitsemän viime vuoden ajan tilalla, jota ei ole TSE-epäilyn vuoksi asetettu virallisen siirtorajoituksen alaiseksi ja joka on seitsemän viime vuoden aikana täyttänyt seuraavat vaatimukset:
                                          
                                                      i)
                                                   
                                                   
                                                      se on kuulunut säännöllisten virallisten eläinlääkärintarkastusten piiriin;
                                                   
                                                
                                                      ii)
                                                   
                                                   
                                                      sillä ei ole todettu yhtään klassista scrapie-tapausta, tai klassisen scrapie-tapauksen toteamisen jälkeen
                                                      
                                                                  —
                                                               
                                                               
                                                                  kaikki eläimet, joissa klassinen scrapie todettiin, on lopetettu ja hävitetty, ja
                                                               
                                                            
                                                                  —
                                                               
                                                               
                                                                  kaikki tilalla olleet lampaat ja vuohet on lopetettu ja hävitetty, lukuun ottamatta jalostuspässejä, jotka ovat ARR/ARR-genotyyppiä, ja jalostusuuhia, joilla on vähintään yksi ARR-alleeli mutta ei ainoatakaan VRQ-alleelia;
                                                               
                                                            
                                                
                                                      iii)
                                                   
                                                   
                                                      tilalle on tuotu vain sellaiselta tilalta tulevia lampaita ja vuohia, joka täyttää i ja ii alakohdassa mainitut vaatimukset – lukuun ottamatta lampaita, joiden prioniproteiinin genotyyppi on ARR/ARR.
                                                   
                                                
                                    
                        
            
         (1)  EUVL L 139, 30.4.2004, s. 55.”
      
         (2)  EUVL L 300, 14.11.2009, s. 1.
      
         (3)  EUVL L 94, 1.4.2006, s. 28.”